|  |
| --- |
| **РЕПУБЛИКА СРБИЈА**  **ОПШТИНА РАЧА** |
| **СКУПШТИНА ОПШТИНЕ РАЧА** |
| **Број: 06-113/2024-I-01**  **Дана: 27.12.2024. године**  **Рача** |

**З А П И С Н И К**

**са 14. седнице Скупштине општине Рача**

**одржане дана 27.12.2024. године**

**Председник Скупштине, Ненад Савковић:** Добар дан поштовани одборници Скупштине оштине Рача. За данас, 27.12.2024. године, почетак у 10:00 часова, заказана је 14. седница Скупштине општине Рача. Секретар ће да утврди број присутних, односно кворум да бисмо кренули са радом.

**Секретар Скупштине општине Рача, Марија Стевановић:** Горан Јевтић није присутан, Ненад Савковић присутан, Тамара Живуловић није присутна, Зорица Милошевић присутна, Горан Деспотовић присутан, Срђан Марковић није присутан, Дејан Живковић није присутан, Снежана Марковић присутна, Светлана Обрадовић присутна, Миладин Дугић присутан, Радослава Нешић присутна, Љубиша Стефановић присутан, Славиша Сретеновић присутан. Констатујем да је Срђан Марковић присутан. Гордана Милићевић присутна, Аница Благојевић присутна, Марија Тодоровић присутна, Радослав Рафаиловић није присутан, Бранислав Милутиновић присутан, Слађана Срећковић присутна, Петар Миладиновић присутан, Иван Станојевић присутан, Горан Миленовић присутан, Радослав Радојичић није присутан, Зоран Владисављевић присутан, Дијана Гарабиновић Спасић присутна и Драган Матић присутан.

**Председник Скупштине, Ненад Савковић:** Констатујем да седници присутвује 21 одборник, тако да имамо кворум за пуноправан рад и одлучивање.

**Председник Скупштине, Ненад Савковић:** У материјалу за ову седницу достављен Вам је и Записник са 13. седнице Скупштине општине Рача која је одржана 18.12.2024. године.

**Председник Скупштине, Ненад Савковић:** Да ли има примедби на Записник са 13. седнице? Уколуко нема, стављам на гласање. Ко је за да усвојимо записник, против, уздржаних?

**Председник Скупштине, Ненад Савковић:** Констатујем да је Записник са 13. седнице Скупштине општине Рача усвојен са 21 гласом ЗА, није било против и није било уздржаних.

**Председник Скупштине, Ненад Савковић:** У материјалу за данашњу седницу Вам је достављен предложени дневни ред. У складу са Пословником о раду Скупштине општине рача, на адресу Скупштине општине, која је заказана за данас стигао је Захтев за измену и допуну дневног реда за седницу Скупштине општине. Захтев је заведен под бројем 021-465/2024-II-01 од 25.12.2024.године. Прочитаћу Вам сада тај Захтев. „У сладу са чланом 98. став 4. Пословника о раду о предлогу за измене и допуне предложеног дневног реда не отвара се расправа, већ их предлагач може образлагати најдуже 3 минута. Предлагач је Председник општинског већа општине Рача Бранко Радосављевић.

1. Предлог Одлуке о другом ребалансу буџета општине Рача за 2024. годину;
2. Предлог Одлуке o давању сагласности на Одлуку Надзорног одбора ЈКП „Рача“, Рача, број 356-2, од 24.12.2024. године, о кредитном задужењу, за плаћање пореза на додату вредност;
3. Предлог Одлуке о давању сагласности на другу измену Посебног програма коришћења субвенција из буџета општине Рача, за 2024. годину, Јавног комуналног предузећа „Рача“, Рача, број 331, од 29.11.2024. године.“

**Председник Скупштине, Ненад Савковић:** До почетка ове седнице, у складу са Пословником, није било више предлога за измену и допуну дневног реда.

Тако да Стављам на гласање предлог да се као тачка дневног реда уврсти: **Разматрање предлога Одлуке о другом ребалансу буџета општине Рача за 2024. годину;**

**Председник Скупштине, Ненад Савковић:** Ко је за то да тај предлог буде усвојен? Против, уздржаних?

**Председник Скупштине, Ненад Савковић:** ''**Констатујем да је предлог усвојен са 21 гласом ''за'', није било ''против'' и није било ''уздржаних''.**

**Председник Скупштине, Ненад Савковић:** Друга тачка- Стављам на гласање предлог да се као тачка дневног реда уврсти**: Разматрање предлога Одлуке o давању сагласности на Одлуку Надзорног одбора Јавног комуналног предузећа „Рача“, Рача, број 356-2, од 24.12.2024. године, о кредитном задужењу, за плаћање пореза на додату вредност;**

**Председник Скупштине, Ненад Савковић:** Ко је за да тај предлог буде усвојен? Против, уздржаних? Нема.

**Председник Скупштине, Ненад Савковић:** **Предлог усвојен са 21 гласом ''за'', није било ''против'' и није било ''уздржаних''.**

**Председник Скупштине, Ненад Савковић:** Треће Стављам на гласање предлог да се као тачка дневног реда уврсти: **Разматрање предлога Одлуке о давању сагласности на другу измену Посебног програма коришћења субвенција из буџета општине Рача, за 2024. годину, Јавног комуналног предузећа „Рача“ , Рача, број 331, од 29.11.2024. године;**

**Председник Скупштине, Ненад Савковић:** Ко је за да овај предлог буде усвојен? Против, уздржаних?

**Председник Скупштине, Ненад Савковић:** ''**Констатујем да је предлог усвојен са 21 гласом ''за'', није било ''против'' и није било ''уздржаних''.**

**Председник Скупштине, Ненад Савковић:** Сада ћу да Вам прочитам дневни ред у целини са предложеним изменама и допунама.

1. Разматрање предлога Годишњег плана рада Штаба за ванредне ситуације општине Рача за 2025. годину;
2. Разматрање предлога Одлуке о другом ребалансу буџета општине Рача за 2024. годину;
3. Разматрање предлога Одлуке o давању сагласности на Одлуку Надзорног одбора Јавног комуналног предузећа „Рача“, Рача, број 356-2, од 24.12.2024. године, о кредитном задужењу, за плаћање пореза на додату вредност;
4. Разматрање предлога Одлуке о давању сагласности на другу измену Посебног програма коришћења субвенција из буџета општине Рача, за 2024. годину, Јавног комуналног предузећа „Рача“, Рача, број 331, од 29.11.2024. године;
5. Разно.

**Председник Скупштине, Ненад Савковић:** Ко је за да усвојимо овакав дневни ред? Против, уздржаних?

**Председник Скупштине, Ненад Савковић:** **Констатујем да је дневни ред усвојен са 21 гласом „ЗА“, није било против и није било уздржаних.**

**Председник Скупштине, Ненад Савковић:** Пре преласка на дневни ред Председник општине Бранко Радосављевић ће укратко да се обрати одборницима и Скупштини. Изволи.

**Председник општине, Бранко Радосављевић:** Добар дан поштовано председништво, поштовани одборници. Ево, пошто је Председник већ знао да ће бити укратко онда значи да ће и бити укратко. Ја, заиста укратко, имам већ нешто што ме чека доле заказано, али сам све то мало померио да данас се видимо и попричамо о само неколико ствари везаних за ове тачке. Нећу пуно дужити, већ смо причали о буџету за наредну годину. Данас је пред Вама тачка два ако се не варам, јесте тачка два, други ребаланс буџета општине Рача, значи односи

се искључиво на овај прошлогодишњи буџет и приметићете да је доста позиција просто да кажем сада на крају године смањено из простог разлога што нисмо били у могућности да их реализујемо приходима у буџет. Осврнућу се поново на наредни буџет за 2025. годину. Врло је рестриктиван и штедљив. Било је коментара и на одборничком клубу и овако у јавности мислим да можемо да функционишемо уз уштеде које ћемо наравно сви да направимо и да оно што је важно ставимо у први план оно што је неопходно финансирати, а то су сада мислим на кориснике прво оне најважније, а то су наша предшколска установа, наша основна школа, наш дом здравља па и средња школа делом. Знате да задржавамо и тамо превоз свих ученика као што финансирамо превоз учениика у основној школи где је обавезан, то радимо и за све ученике средње школе, на неки начин подижемо популарност те школе за упис. Схватите да су школе у малим местима јако угрожене, значи у околини Баточина, Лапово па чак и Топола се боре за смерове и боре се за децу која ће уписати тако да смо заиста задржали све те мере. Трудићемо се да уколико успемо да обезбедимо средства, а до сада смо показали да то умемо, да привучемо и инвеститоре ван министарстава, да пробамо да доведемо још неке инвеститоре и за градњу или за отварање одређених погонаа, а свакако наша сарадња са министарствима је добра и рачунамо да ће се тако и наставити и да ће пројектти које ми спремамо, видели сте тамо да је свакако поново за пројектну документацију опредељен значајан део средстава у односу на и онако смањени буџет. Дакле морамо се бавити израдом пројеката и аплицирањем код свих министарстава код којих конкурси буду расписани да наставимо оваквим темпом како смо и до сада ишли. Да Вас подсетим, у претходном периоду велика реконструкција 4 школе- две су завршене мало пре су ме звали, стигла је и опрема за школу у Саранову. Она је што се тиче грађевински завршена, ево сада се убацује и опрема, а коју смо иначе ми финансирали буџет општине Рача и од другог полугодишта и тамо се деца враћају у школу. Чека нас и завршетак још две велике школе у Ђурђеву и у Малим Крчмарима. Морамо да будемо свесни да нас и ту чека опремање и то су заиста неке велике цифре које морамо издвојити, па Вас с тога молим да уколико има питања за Вас од ваших бирача или у вашим установама стварно реците да се домаћински понашамо, да је и наредни буџет штедљив, а види се да смо га добро планирали обзиром колико смо овим ребалансом средстава сада морали да смањимо. Дакле следеће године врло вероватно да неће бити оваквих ребаланса јер ћемо од почетка пратити буџет и радити на томе да он буде заиста у складу са приходима и са реалним изворима финансирања. Не бих више што се тиче финансија, могу само да Вас позовем да усвојите и овај, пошто је заправо моја права тачка ова прва- разматрање Годишњег плана рада Штаба за ванредне ситуације. Богу хвала ове године је штаб радио само у редовним седницама, ванредних није било и то је мислим срећа зато што још се нисмо ни опоравили од претходних ванредних догађаја и поплава и бујица, знате већ шта је радило, то је имало изузетнан ударац, јак ударац на наш буџет и ми смо се да кажем читаве године вадили од тога, од санирања штета првенствено на путевима, а знате сами и да је било и на домаћинствима и на усевима, свашта нешто. Хвала Богу Штаб за ванредне ситуације није имао тако ружног посла ове године, радио је само у редовним седницама па се и за следећу годину планира овакав план рада штаба за ванредне ситуације какав је у прилогу и надам се да ћемо се њега и држати да и наредне немамо неке ванредне потребе и догађаје. Не бих ништа више од тога додао. Позивам Вас да гласате и усвојите и овај План рада Штаба, као и Одлуку о другом ребалансу и да искористим прилику да Вам свима честитам Нову годину и пожелим све најбоље и да радимо још боље и успешније у наредној 2025. Све што будемо могли да урадимо урадићемо, оно што не будемо могли објаснићемо грађанима зашто није могло, а то ће бити заиста само из реалних разлога зашто нешто није могло и за све што Вам није јасно дођите и питајте да ли Председника Скупштине, да ли мене, да ли било кога од већника ту смо на располагању да дамо појашњења свако из својих области, а Председник Скупштине и ја наравно из свих обасти. Желим Вам срећну Нову годину још једном и живели, видимо се.

**Председник Скупштине, Ненад Савковић:** Хвала Председниче. Прелазимо на рад по тачкама дневног реда.

**ТАЧКА** **1. Разматрање предлога Годишњег плана рада Штаба за ванредне ситуације општине Рача за 2025. годину;**

Комисија за статутарна питања, организацију и нормативна акта разматрала је и усвојила овај предлог.Што се тиче овог предлога чули сте у образлагању Председника општине.

**Председник Скупштине, Ненад Савковић:** Отварам расправу по овој тачки дневног реда. Да ли има дискутаната? Уколико не, стављам на гласање прву тачку дневног реда- предлог Годишњег плана рада Штаба за ванредне ситуације општине Рача за 2025. годину. Ко је за, против,уздржаних? Нема.

**Председник Скупштине, Ненад Савковић:** **Констатујем да је предлог усвојен са 21 гласом „ЗА“, није било „против“ и није било „уздржаних.**

**ТАЧКА 2: Разматрање предлога Одлуке о другом ребалансу буџета општине Рача за 2024. годину;**

**Председник Скупштине, Ненад Савковић:** Комисија за статутарна питања, организацију и нормативна акта и Савет за буџет и финансије СО Рача разматрали су и усвојили овај предлог.Такође смо чули образложење. Шеф буџета је овде уколико има питања. Отворићу расправу по овој тачки дневног реда. Чули сте о чему се ради. Прави се бољи извршење, бришу се неке ставке, крај је године. Нема дискутаната. Стављам на гласање овај предлог. Ко је за, против, уздржаних? Нема.

**Председник Скупштине, Ненад Савковић:** **Констатујем да је предлог усвојен са 21 гласом „ЗА“, није било „против“ и није било „уздржаних.**

**ТАЧКА 3. Разматрање предлога Одлуке o давању сагласности на Одлуку Надзорног одбора Јавног комуналног предузећа „Рача“, Рача, број 356-2, од 24.12.2024. године, о кредитном задужењу, за плаћање пореза на додату вредност;**

**Председник Скупштине, Ненад Савковић:** Комисија за статутарна питања, организацију и нормативна акта и Савет за буџет и финансије СО Рача разматрали су и усвојили овај предлог. Ради се о кредитном задужењу Јавног комуналног предузећа чији је оснивач општина за затварање процеса набавке нове механизације колико су сви упућени у то, тако да отварам дискусију по овој тачки дневног реда. А директор јавног комуналног предузећа је овде уколико има потребе да. Да ли има дискутаната? Нема. Уколико не, стављам на гласање овај предлог. Ко је за, против,уздржаних? Нема.

**Председник Скупштине, Ненад Савковић:** **Предлог је усвојен са 21 гласом „ЗА“, није било „против“ и није било „уздржаних.**

**ТАЧКА 4. Разматрање предлога Одлуке о давању сагласности на другу измену Посебног програма коришћења субвенција из буџета општине Рача, за 2024. годину, Јавног комуналног предузећа „Рача“, Рача, број 331, од 29.11.2024. године;**

**Председник Скупштине, Ненад Савковић:** Комисија за статутарна питања, организацију и нормативна акта и Савет за буџет и финансије СО Рача разматрали су и усвојили овај предлог. Везана је тачка као што знате за Програм коришћења субвенција и по овој тачки видели стеу материјалу. Отварам дискусију по овој тачки дневног реда. Нема пријављених дискутаната. Стављам на гласање ову тачку. Ко је за овај предлог, против,уздржаних? Нема.

**Председник Скупштине, Ненад Савковић:** **Констатујем да је предлог усвојен са 21 гласом „ЗА“, није било „против“ и није било „уздржаних.**

**ТАЧКА 5. Разно.**

**Председник Скупштине, Ненад Савковић:** Да ли се неко јавља под разно? Oдборничкa питања? Уколико не, ја желим да Вам пожелим срећне Божићне и новогодишње празнике, да лепо проведемо предстојеће празнике, да будемо живи, здрави и весели и да се видимо наредне године, настављмо са радом, надамо се још боље и ефикасније. Хвала свим одборницима.

**СКУПШТИНА ОПШТИНЕ РАЧА**

**СЕКРЕТАР ПРЕДСЕДНИК**

**СКУПШТИНЕ ОПШТИНЕ РАЧА СКУПШТИНЕ ОПШТИНЕ РАЧА**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Марија Стевановић Ненад Савковић**